OBERTURA DEL TERMINI D'ACTUALITZACIÓ DE LA PROPOSTA DE COMPLEMENTS AUTONÒMICS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/782)
  + [Valencià](/va/acuerdo/782)






Selector de idioma

Leer

* [Español](/es/acuerdo/782)
* [Valencià](/va/acuerdo/782)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





OBERTURA DEL TERMINI D'ACTUALITZACIÓ DE LA PROPOSTA DE COMPLEMENTS AUTONÒMICS[Butlletí Oficial Universitat d'Alacant](/ca/Publicacion)
======================================================================================================================================

Secretaria General

Butlletí Oficial Universitat d'Alacant





OBERTURA DEL TERMINI D'ACTUALITZACIÓ DE LA PROPOSTA DE COMPLEMENTS AUTONÒMICS

Data d'aprovació
:   30/01/2008

Data de publicació
:   01/02/2008

Òrgan competent
:   Vicerector d¿Ordenació Acadèmica i Professorat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=782.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/782)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/782)
  + [Compartir acuerdo en 

    X](https://twitter.com/intent/tweet?via=UA_Universidad&text=OBERTURA DEL TERMINI D'ACTUALITZACIÓ DE LA PROPOSTA DE COMPLEMENTS AUTONÒMICS&url=https://www.boua.ua.es/va/acuerdo/782)

**Títol:** OBERTURA DEL TERMINI D'ACTUALITZACIÓ DE LA PROPOSTA DE COMPLEMENTS AUTONÒMICS

**Secció:** CONVOCATÒRIES I CONCURSOS

**Òrgan:** Vicerector d¿Ordenació Acadèmica i Professorat

**Data d'aprovació:** dimecres, 30 de gener de 2008

OBERTURA DEL TERMINI D'ACTUALITZACIÓ DE LA PROPOSTA DE COMPLEMENTS AUTONÒMICS**.**En relació amb el Decret 174/2002 del Govern valencià, sobre règim i retribucions del PDI contractat laboral de les universitats públiques valencianes i sobre retribucions addicionals del professorat universitari, i a l'efecte de tramitar la Proposta de retribucions addicionals del professorat universitari referida a l'any 2007, s'obri un termini de 20 dies hàbils a partir de l’endemà de publicar-se aquesta convocatòria en el Butlletí Oficial de la Universitat d'Alacant (BOUA) per a actualitzar la documentació que els interessats consideren pertinent.  
 Per a fer-ho, convé que es tinguen presents les consideracions següents:  
 I. PROFESSORAT FUNCIONARI AMB PRESA DE POSESIÓ INICIAL ANTERIOR A L’01.01.2007  
 En el passat exercici, es van proposar al seu favor determinades quantitats, abonades com a bestreta en la nòmina. De la mateixa manera, per al present exercici s'actualitzarà d'ofici aquesta proposta, tenint present aquestes consideracions:  
 1.- Els mèrits corresponents a l'experiència o activitat docent i investigadora, a la productivitat investigadora, i també els mèrits lligats a la promoció acadèmica no hauran de ser al·legats, de manera que directament seran actualitzats a partir de les dades que tinga el Servei de Gestió de Personal.   
 2.- Quant als mèrits de dedicació a la gestió universitària (exercici de càrrecs docents), tampoc serà necessari que s'al·leguen els mèrits relatius fins al 31 de desembre de l'any 2007 en la Universitat d'Alacant, de manera que les dades seran actualitzades directament.  
 Només en el cas dels funcionaris amb mèrits no al·legats en la convocatòria anterior i que es referisquen a l'exercici de càrrecs acadèmics en organismes diferents de la Universitat d'Alacant hauran de presentar-los ara perquè siguen valorats.  
 3.- Qui haja obtingut l'habilitació per a participar en concursos d'accés a cossos superiors, haurà de presentar la documentació acreditativa.  
 4.- En el cas dels mèrits de mobilitat docent i investigadora, segons preveu l'article 24 del Decret esmentat, el funcionari al qual ja se li haja assignat un nivell d'estades en exercicis anteriors conservarà aquest nivell durant els sis anys següents al primer que el va percebre. Aquest component de les retribucions addicionals podrà renovar-se sol·licitant la corresponent assignació per a nous períodes si es compleixen els requisits establits per a les noves estades fetes.  
 Quant a la seua classificació, la CVAEC va anunciar que, de conformitat amb l'apartat IV de l'Acord de 30 d'octubre de 2002, de la CVAEC, les estades valorables en aquest component es classificaran segons aquests criteris de classificació:  
    
    
    
 1.- Estades oficials com a professors en sabàtic, visitants, convenis interuniversitaris, etc. per contracte, comissió de servei a càrrec de la Universitat o centre on es fa l'estada, invitació per iniciativa d’aquesta o supòsits similars (amb docència en ensenyaments reglats o participació en projectes d'investigació propis d'aquests centres o en cooperació amb altres).  I també estades oficials derivades de la concessió de beques, ajudes per a estades i mobilitat docent i investigadora per universitats, organismes oficials o altres entitats.  
 En aquest cas, el caràcter d'estada oficial ha d’estar lligat a dos criteris: finançament «oficial» i activitats «oficials». És a dir, s'han de complir dues condicions simultàniament:  
 a.- Finançament:  
 - Estades finançades (totalment o en gran mesura) per l'organisme receptor o universitat d'origen o  
 - Estades finançades per beques (que cobrisquen en gran mesura les despeses d'estada).   
 b.- Activitats:   
 - Realització de docència reglada o  
 - Realització d'investigació  
 2.- Estades relacionades amb la gestió o participació en programes de cooperació o intercanvi amb finalitats docents o investigadores.  
 En aquest cas es considera que es tracta de visites, generalment curtes, lligades a convenis de col·laboració entre institucions. S'han de complir simultàniament dues condicions:  
 a.- Finançament:  
 - Estades finançades per programes de cooperació entre institucions.  
 b.- Activitats:  
 - Realització de docència.  
 - Realització d'investigació.  
 3.- Altre tipus d'estades valorables segons el parer de la Comissió relacionades amb activitats docents o investigadores  
 Altre tipus d'estades semblants a les anteriors en les quals no es complisquen simultàniamente tots els requisits.  
    
 La CVAEC determinarà el nivell de qualitat de les estades, depenent del seu caràcter, de les Universitats o centres d'investigació on s’hagen fet i de la durada (art. 24 del Decret 174/2002), tenint en compte els criteris de valoració establits en l’apartat IV de l'Acord del 30 d'octubre de 2002 de l’òrgan esmentat.  
    
 Per a fer-ho, la documentació justificativa que ha de remetre la Universitat respecte de cadascuna de les estades aportades a fi que la CVAEC l’estudie i avalue, ha de ser aquesta:  
    
    
 a.- Un certificat del centre receptor on s'especifiquen les tasques que s’hi ha dut a terme (docents, investigadores o de col·laboració per al desenvolupament) i la durada de l'estada (data d'inici i data de finalització).   
 b.- Acreditació documental del finançament obtingut per a fer l'estada, en què conste l’import i la durada:  
 - Finançada pel centre receptor: cal aportar un certificat d'aquest centre.  
 - Finançada amb una beca: cal aportar la seua concessió.  
 - Finançada a càrrec d'un projecte: cal identificar aquest projecte.   
    
 En general, es podrà aportar qualsevol altra documentació que el sol·licitant, i també el Consell de Govern de la Universitat, consideren oportuna per a la posterior classificació de l'estada per la CVAEC.  
 En conseqüència, hauran d'al·legar nous mèrits relatius a aquest apartat els funcionaris que amb noves estades arriben a complir els requisits establits (estades oficialment acreditades durant un mínim acumulat de sis mesos, com a suma de períodes d'estada no inferiors a quinze dies durant els set anys anteriors a la proposta d'assignació del component) i que, en conseqüència, els permeta aconseguir l'assignació en el nou exercici.  
 La presentació de nous mèrits, sense que s’arribe als requisits exigits només comportarà l'actualització de les dades de l'expedient personal.  
   
 II. PROFESSORAT FUNCIONARI AMB PRESA DE POSSESSIÓ INICIAL EN LA UNIVERSITAT D'ALACANT DURANT EL 2007   
 Atès que, si escau, es farà per primera vegada la valoració de proposta a favor seu, és necessari que se sol·licite la proposta, al·legant els mèrits concurrents.  
 Per a fer-ho, en la pàgina web del Servei de Gestió de Personal està disponible el model de sol·licitud:  
 <http://www.ua.es/va/servicios/gestion_personal/gestion_personal/pdi/meritos/tramos/Instancia_complemento_autonomico.pdf>  
  
  
 A aquests efectes, seran vàlides les consideracions fetes en l'apartat I, de les quals destaquem la necessitat d'aportar la documentació pertinent que acredite oficialment les estades referides a l'apartat de mobilitat docent i investigadora, i també la documentació relativa als mèrits de dedicació a la gestió universitària (exercici de càrrecs) en organismes diferents de la Universitat d'Alacant i la corresponent a l'habilitació per a participar en concursos d'accés a cossos superiors, si escau. També pot aportar qualsevol altra documentació que permeta completar el seu expedient personal.  
 Alacant, 30 de gener de 2008  
  
  
  
   
 Antonio Marcilla Gomis  
 Vicerector d'Ordenació Acadèmica i Professorat





[Carretera Sant Vicent del Raspeig s/n  
03687 Sant Vicent del Raspeig - Alacant  
 Tel. 29 121 7704 - Fax 80 213 1525](https://www.google.es/maps/@42.835981,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12245&trk=tyah&trkInfo=tarId%2K6147832164486%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)